Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: A pozíció meghatározást a 244/2000. (XII. 24.) Korm. rendelet 40. §-ában meghatározottak szerint kell elvégezni, azzal
Paragraph Index: 909

b) Piaci érték Egy adott nyitott ügylet piaci értéke azt mutatja meg, hogy mekkora nyereség, vagy veszteség keletkezne akkor, ha az ügyletet az adott napon (2010. június 30-án) aktuális piaci árakon elszámolnák (adás-vétel). Amennyiben elérhetõ a piacon az adott szerzõdésre vonatkozó jegyzett piaci ár, akkor ezt kell szorozni az alaptermék szerzõdésben rögzített mennyiségi egységével. Amennyiben nem áll rendelkezésre ez a referencia ár, akkor azt az adatszolgáltatónak kell megbecsülnie. Ez a következõképp történhet: – egy hasonló szerzõdés jegyzési árának felhasználásával – másodlagos piaci ár alkalmazásával – különbözõ becslési eljárások alkalmazásával (pl. a jövõbeli pénzáramlások diszkontált értéke pl. a csereügyleteknél, opció árazási modellek alkalmazása az opcióknál) A piaci érték meghatározása vonatkozó fõbb alapelvek: – Határidõs ügyletek, csereügyletek: pozitív, nulla, vagy negatív lehet, attól függõen, hogyan mozdult el a szerzõdésben rögzített alaptermék ára a szerzõdéskötés után, a szerzõdésben szereplõ árhoz képest. – Opciók: már a szerzõdés megkötésekor is van piaci érték, ami az opciós díj. A szerzõdés futamideje alatt az opció kiírója számára negatív, míg a vásárló számára pozitív értékkel bír az ügylet. Ennek megfelelõen abruttó negatívpiaciértékakiírt,mígabruttó pozitívpiaciértékamegvásároltopciókértékénekösszege. Valamennyi egyedi ügylet piaci értékének meghatározása után külön kell összegezni a nyereséges, és külön a veszteséges ügyletek piaci értékét. Ezek adják a bruttó pozitív, illetve a bruttó negatív piaci értéket, amit a táblákban szerepeltetni kell. A bruttó piaci érték meghatározásakor semmilyen nettósítás nem alkalmazható, így nem megengedettek pl. a következõk. – Az azonos partnerrel szemben meglévõ pozitív és negatív piaci értékû ügyletek egymással szemben történõ nettósítása. – Az egyes üzlettípusokon belül a pozitív és negatív piaci értékû ügyletek egymással szemben történõ nettósítása. – Kiírt opció és megvásárolt opciók nettósítása.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes